वैज्ञानिकों ने बनाया सस्ता कृत्रिम पेट्रोल  
अगले तीन सालों में 19 पेंस प्रति लीटर या 1.50 डॉलर प्रति गैलन की दर से कृत्रिम ईंधन उपलब्ध हो सकता है।
अगले तीन सालों में 19 पेंस प्रति लीटर या 1.50 डॉलर प्रति गैलन की दर से कृत्रिम ईंधन उपलब्ध हो सकता है।  वैज्ञानिक इसे बनाने की विधि को आखिरी रूप दे रहे हैं। हाइड्रोजन आधारित इस ईंधन को मौजूदा कारों में उपयोग किया जा सकता है और यह वर्तमान पेट्रोल के मुकाबले बहुत ही सस्ता होगा।  समाचार पत्र डेली मेल के मुताबिक यह ईंधन वर्तमान कार्बन आधारित पेट्रोल से अलग हाइड्रोजन पर आधारित होगा। इसलिए यह प्रज्वलन में प्रदूषण फैलाने वाले उत्सर्जन नहीं करेगा। यह सस्ता, स्वच्छ और पर्यावरण अनुकूल ईंधन होगा।  ईंधन का सड़क पर अगले साल प्रयोग होगा और यदि इसका प्रयोग सफल रहा, तो अगले तीन से पांच सालों में यह ग्राहकों के लिए उपलब्ध हो जाएगा।  इस खोज से जुड़े एक प्रमुख वैज्ञानिक रदरफोर्ड एप्लेटन प्रयोगशाला के प्रोफेसर स्टीफन बेनिंगटन ने कहा कि हाइड्रोजन एक सर्वोत्तम ईंधन है। इसमें पेट्रोल के मुकाबले तीन गुणा अधिक ताकत है और यह जलने पर सिर्फ पानी देता है।  इस ईंधन की कीमत 1.50 डॉलर प्रति गैलन या 19 पेंस प्रति लीटर होगी। यदि इसमें कर आदि को भी जोड़ दिया जाए, तो यह 60 पेंस से अधिक महंगा नहीं होगा।